Publication: Magyar Közlöny
Issue: MK-2009-17 (Year: 2009, Number: 17)
Era: 2004-2010
Section: Az OVB megállapította, hogy a kezdeményezés nem felel meg az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.)
Paragraph Index: 465

13. § (1) bekezdésében foglaltaknak, amely szerint a népszavazásra feltett konkrét kérdést úgy kell megfogalmazni, hogy arra egyértelmûen lehessen válaszolni. Mind a jogalkotó, mind a választópolgárok számára megnehezíti a kérdés értelmezését, hogy az egyes mondatrészek egyeztetése nem megfelelõ. Emellett az „egy megállapított átlag, azonos, egyforma nyugdíjösszeg emelés” szövegrészbõl egy eredményes népszavazás esetén nem derülne ki egyértelmûen, a jogalkotónak milyen jogalkotási feladata van. A kezdeményezést benyújtó a törvényben írt határidõn belül kifogást nyújtott be az OVB határozata ellen. A kifogásban az átlag nyugdíjösszeg kiszámításának egyik lehetséges módját végzi el egy kb. átlagnyugdíjösszeg alapulvételével. Kéri az Alkotmánybíróságot a kezdeményezés támogatására, bár megjegyzi: „az aláírásgyûjtõ ív mintapéldányának hitelesítése az OVB hatáskörébe tartozik, az Alkotmánybíróságnak arra nincs hatásköre.” 2009/17. szám

Source: https://magyarkozlony.hu/hivatalos-lapok/ed99a3c2abc8d31417e197479dfda0ded00b2bc0/dokumentumok/c95612605f739b4c181555719be232dd5bc69c1c/letoltes